เป็นเริมที่ปากบ่อยมากค่ะ สังเกตจะเป็นมากขึ้นช่วงใกล้ประจำเดือนมา บางครั้งเป็นนาน หลายสัปดาห์ มีตุ้มน้ำขึ้นบริเวณมุมปากทั้งสองข้าง เวลารับประทานอาหารค่อนข้างลำบาก พอตุ้มน้ำเริ่มแห้งทำให้มุมปากฉีกร่วมด้วย อยากทาบว่ามีอาหารเสริม หรือยาตัวไหนที่สามารถรับประทานเพื่อป้องกัน หรือบรรเทาการเกิดซ้ำคะ
สวัสดีครับ เนื่องจากเริมเกิดจากเชื้อไวรัส ที่ฝังตัวอยู่ตามปมประสาทใกล้บริเวณปาก แม้ว่าจะรักษาหายแล้ว จึงยังมีโอกาสเกิดซ้ำ โดยเฉพาะในช่วงที่ร่างกายเราอ่อนแอ เพราะไวรัสยังคงอยู่ในสภาวะหลับใหลในปมประสาทเหล่านั้นครับอย่างไรก็ดี ถ้าร่างกายของเรามีภูมิคุ้มกันดี ไวรัสเริมก็จะไม่กำเริบ ดังนั้น จึงเน้นการดูแลตัวเองให้มีสุขภาพดี นอนพักผ่อนให้เพียงพอ ออกกำลังกายแต่พอเหมาะ และ รับประทานอาหารให้ครบ 5 หมู่มากกว่าครับ คงไม่มียาหรืออาหารเสริมใดจะช่วยในเรื่องนี้ได้เป็นพิเศษครับ